Arc de Triomphe u Parizu

Trijumfalna kapija u Parizu (francuski: Arc de Triomphe) je spomenik na Trgu Šarla de Gola, koji je poznatiji po svom starom imenu Place de l'Étoile (Trg zvezde). Nalazi se na zapadnom kraju avenije Champs-Élysées. Ovaj slavoluk je spomenik borcima za Francusku, posebno onima iz napoleonskih ratova. Tu se danas nalazi i Grob neznanog junaka. Historija Spomenik je projektovao Jean-François Chalgrin 1806, nešto posle Bitke kod Austerlitza. Izgradnja je trajala do ranih 1830-ih godina. Projekat je neoklasicistička interpretacija starorimskog Titovog slavoluka. Njegov ikonografski program prikazuje herojski golo oružanu vojsku i postavio je ton za javne spomenike sa trijumfalnim patriotskim porukama. Ovakva vrsta predstava je bila karakteristična za spomenike iz doba pre Prvog svetskog rata. Grupe skulptura nisu integralni deo friza, već su pridodate spolja. Četiri grupe reprezentuju: Trijumf 1810. g., Otpor 1814. g., Mir 1815. g. i Odlazak dobrovoljaca 1792. g. (poznata i kao Marseljeza). Gornji deo građevine je ukrašen štitovima i imenima francuskih revolucionarnih ratova i Napoleonovih bitaka (bitke posle njegovog bega sa Elbe nisu navedene). U unutrašnjosti su ispisana imena 660 vojnih zapovjednika. Trijumfalna kapija je visoka 51 metar i široka 45 metara. To je druga najveća trijumfalna kapija na svetu (najveća je Trijumfalna kapija u Pjongjangu, Severna Koreja). Trg Etoal je značajno promenjen u vreme rekonstrukcije Barona Haussmanna, koji je povećao broj radijalnih avenija na 12. Takođe je isplanirao kružni put oko kuća pored trijumfalne kapije i njihov uniformni dizajn. Postoji angegdota da se mač, koji drži Republika na skulpturi Marseljeza, prelomio na dan kada je počela Bitka kod Verdena 1916. Poznati pobednički marševi koji su prošli pored Trijumfalne kapije su: nemački iz 1871., francuski iz 1918., nemački iz 1940., i savezničko-francuski iz 1944. Grob neznanog junaka Grob neznanog junaka iz Prvog svetskog rata je postavljen ovde 1920. u slavu neidentifikovanih poginulih ratnika. Tu je upaljen i prvi večni plamen u svetu od rimskog doba (plamen Vestalskih devica ugašen 391.). Vanjske veze Zvanični sajt Trijumfalne kapije u Parizu Zvanični sajt udruženja La Flamme sous l'Arc de Triomphe